Kas sa tegid minust pilti?
Ma…
- Minu meelest tegid. - Vabandust.
Olid vaid siluett ookeani taustal.
Siluett?
Olin või?
Jah.Sinu ümber oli päikesering.
Sa ju tead, et see on Vahemeri.
Ütlesid, et see on ookean.
Aga see on meri.
Ma tean, et see on meri.
Räägi siis sellest…
päikeseringist, mida sa mainisid.
See oli nagu aura.
Aura?
Jah.
Ja sulle meeldis see aura?
Jah.
- Pidasid seda aurat kenaks? - Jah.
Kui kenaks?
Väga.
Väga kenaks.
Need pildid sellest aurast…
mida sa nendega teed?
Kas sa vaatad neid?
Vaatad aurasid?
Mul on kõht tühi.
Kõht tühi?
Kas ma saaksin kalapulki?
Tahad kalapulki? Äkki sööksid pastat?
Tahan kalapulki.
Kalapulki? Meil on kodus kalapulki.
- Äkki tahad spagette? - Ei, kalapulki.
Aga näiteks pitsat?
Jee, pitsat!
See sobiks? Millist pitsat?
Tavalist juustu ja tomati pitsat.
Ilma seenteta? Aga äkki… Oih.
Las ma aitan.
- Ei ole vaja. Näed. - Ei, ma hea meelega.
Aitäh. Mul on siin käed tööd täis.
Mis su nimi on, semu?
- Ma olen Nicholas. - Nicholas. Kui vana sa oled?
Ma olen neli.
Neli? Seda on palju.
- Ei ole. - On ikka.
Ei ole.
Muidugi on. Vaata, see on üks ja seda on vähe.
See on kaks ja seda on rohkem.
See on kolm ja seda on mitu.
Aga see siin on neli ja seda on palju.
See on üks ja seda on vähe.
- See on kaks ja seda on rohkem. - Jah.
See on kolm ja seda on…
Mitu.
- Jah. See on kolm… - Jah.
…ja seda on mitu.
See on neli ja seda on palju.
- Issand. - Just nii.
Olid suurema osa ööst ärkvel,
tundsid, kuidas värskelt päevavalgele tulnud mälestused sind lämmatavad.
Uinusid lõpuks kell 4.30 hommikul.
Ärkad veendumusega, et pead esmajärgus
oma perekonda kaitsma.
Et tasakaal taastada.
Jah. Muidugi.
Teen, mida saan, aga ma ütlen, see paneks meid riigikassa erikomisjoni
ees kehvemasse olukorda, kui me praegu oleme.
Jah, veider küsimus.
Loomulikult tahan jätkata fondide haldamist.
Mida? See pole sinu otsustada.
Selle otsuse peaks tegema
perekonna enamus ja fond peaks selle heaks kiitma.
Mõtled eelmisele õhtule,
mil oleksid peaaegu Robertile kõik ära rääkinud,
ja sul on hea meel, et ei rääkinud.
Olgu.
Ta peab ennast tugevamaks pooleks, aga tegelikult ei ole.
Kohtusite, kui ta oli äsja ülikooli lõpetanud.
Ta on sinust kaks aastat noorem.
Ta oli häbelik
ja see jättis mulje, justkui ta oleks veel noorem.
Ja tundsid kohe vajadust teda kaitsta.
Hästi, ma ei karju, kui sa ei karju.
See jobu pani toru ära.
- Kas see oli Hugo? - Jah, see kasutu sitakott
ähvardab perekondliku heategevusfondi teise ettevõttesse viia.
- See poleks kuigi vennalik. - Sest ta on mu poolvend.
Ole nüüd. Ta on lihtsalt suure jutuga, kallis.
Jah, aga asi on selles, et tema jutt
ajab teised pereliikmed ka käima.
Nad on kõik nagu hunnik… chihuahua'sid.
Nende jaoks on kõik need VVOd ja heategevusfondid
maksusoodustuste ja rohepesu vahendid.
Nad ei taipa, et peavad päriselt oma tööd tegema…
- See, mida sa teed ja… - …vastasel juhul… Jah.
Jah, ma tean.
Ma valmistan meile täna õhtusöögi.
Väga armas pakkumine,
aga oled selle raamatu pärast nii stressis olnud, ei ole vaja.
See või? Tühiasi.
- Tõesti, tühiasi. See on mõttetus. - Oled kindel?
Jah. Lähen käin korraks töölt läbi,
siis tulen teen kodu natuke korda
ja siis lähen toon süüa ja teen su lemmikut merikeelt.
Hea küll. See kõlab väga kuradi oivaliselt.
Võime natuke huligaanitseda
ja seda Puligny-Montrachet'd juua, mis Roger meile tõi.
Hästi. Ma jooksen nüüd.
Keegi peab neid sõgedaid kääbusspitse taltsutama.
- Kas ma võtmed võtsin? - Taskus, kullake.
Abielu on habras.
Mitte vaid sinu oma, kõik abielud.
Tuleb hoida tasakaalu,
ja sa arvad, et sul on õnnestunud enda oma kursil hoida.
- Vabandust, kas te saaksite mind aidata? - Jah.
Loomulikult, mida te otsite?
Jah. Mul oleks vaja tolmuimejat.
Peate midagi konkreetset silmas?
Mu abikaasa tegeles enamike majapidamistöödega.
- Nüüd on ta surnud. - Kahju kuulda.
Väga lahke teist.
Mul oleks vist vaja midagi kerget.
Midagi, mida minusugune vanamees jaksaks treppidest üles-alla tarida.
Muidugi. Mul on midagi täpselt teile.
Palun tulge minu järel.
See on Dyson, tolmuimejate kuningas.
Ülivõimas. Ületamatu imemisvõimsus.
Turul pole midagi võimsamat.
Ja see on üsna kerge, saate hõlpsasti treppidest käia.
Väga põnev. See…
Omapärane masin, kas pole?
See on tehnika viimane sõna. Revolutsiooniline tehnoloogia.
- Sel on muidugi oma hind. - Kui palju?
299 naela.
Ma ei tea. Mulle sobiks vist pigem midagi,
mis meenutab mu vana mudelit.
Midagi nagu… sellist.
Jah. Hoover Breeze Evo.
Palju väiksema võimsusega. Piiratud eelarve juures mõistlik valik.
Kas ma tohin… Oi jumal. See on palju raskem, mis?
Ma pole kindel, et mul on selle jaoks piisavalt jõudu,
treppe silmas pidades.
Vist jah…
Äkki sobiks mulle midagi mitteelektrilist?
Bissell. Kas neid kutsuti nii?
Rullikutega, mis püüavad tolmu kinni, kui need üle…
Jah. Seal see on. Mis te sellest arvate?
Kui paks vaip teil korteris on?
See pole korter vaid maja.
See on ridaelamu, oma aia ja…
Vaipkate või eraldi vaibad? Või katteta põrand?
Allkorrusel on puitpõrand, kus on mõned vaibad.
Ülakorrusel on peamiselt vaibad. Mis te arvate?
Mõlemad teevad töö ära.
Mis nende erinevus on?
Ei, neid ei saa võrrelda.
Üks on Maserati, teine Toyota Camry.
Mul ei ole autot.
Tahan öelda, et nad teevad mõlemad töö ära,
üks teeb lihtsalt paremini.
Mida te minu asemel teeksite?
Dyson.
Teie olete ekspert.
Te ei pettu. See on oma hinda väärt.
Märkasin ta kannatamatust.
Mis teda nii ärevaks tegi?
Kindlasti mitte üks vanamees, kes ei tea, millist tolmuimejat osta.
- Kas soovite kohale toimetamist? - Kas see maksab lisa?
Ei, pakume üle 50-naelastele ostudele tasuta kohaletoimetamist.
Kui kena.
- Soovite siis, või võtate kohe kaasa? - Kohale toimetamisest oleks palju abi.
Öelge palun oma nimi.
Józef Teodor Konrad Korzeniowski.
Saaksite tähthaaval öelda?
J-Ó-Z-E-F.
O on akuudimärgiga.
Mis asi on akuudimärk?
Akuudimärk on kaldus paremale poole,
erinevalt graavisemärgist, mis on kaldus vasakule.
Näiteks A kohal fraasis „à propos“.
Jajah. Olgu. Kirjutage parem ise.
Ja aadress ka, palun.
Ütlesin talle Joseph Conradi pärisnime.
Mitte et ta teaks, kes Joseph Conrad oli,
aga ta pärisnimes on väga palju tähti
ja poisil jääb ilmselt ruumist puudu.
Kas pärast S-i tuleb L?
See on K.
NICHOLAS RAVENSCROFTILE
Kuidas te maksate?
Kui tohib, maksaksin krediitkaardiga.
Olete kindel, et ma ei peaks seda teist valima?
Ütlesin, et minu arvates valisite suurepärase tolmuimeja.
- Ma lihtsalt, ma ei… - Vabandust?
Ma pole kindel. Kuidas seda öelda?
Minu pensioni juures on see suur raha.
- Aga… - Mul on väga kahju.
Ma ei saa seda vist ikkagi lubada.
Vabandust, et meelt muutsin.
Teist on palju abi olnud. Loodetavasti ei raisanud ma teie aega.
Aitäh.
Lootsin, et ta üritab mind natukenegi veenda ostma midagi, mida mul vaja ei ole,
aga ta oli lootusetu.
Täielik õhurikkuja.
Temast saab nii kerge saak.
Tere hommikust, Catherine. Palju õnne auhinna puhul!
Aitäh, Jodie.
- Tere hommikust, Catherine. - Jisoo.
Kuidas läks?
Hästi.
Tean, et vihkad selliseid asju.
Palju õnne, Catherine!
Aitäh, Meg.
Sul on palju kaarte.
- Need tulid ülevalt. - Väga ilusad.
Nad saatsid ka šampanjat.
Kas see ongi auhind?
Jah.
- Tohin katsuda? - Jah. Ikka. See on raske.
- Palju õnne, Catherine! - Aitäh.
Palju õnne, Catherine.
Tahan Simoni nägu näha,
kui ta auhinda näeb.
Kuidas kolimine edeneb?
Noh, edeneb.
Kolimine ei lõpe vist enne, kui uuesti kolima hakkad.
- Kohvi? - Palun.
- Hästi tehtud, Cathy, muide. - Aitäh. Aitäh, Simon.
Mis siis edasi?
Mu dokumentaalist tahetakse mängufilmi teha.
- Jah. Film. - See on…
- väga tore. Jah. - Kas pole?
- Jah. - Kuigi ma ei usu, et ameeriklased
mõistaksid täielikult internaatkooli kultuuri.
- Ma ka ei usu. - Jah.
Jah, aga nad tahavad Jodie Fosterit sinna rolli.
- Olgu. - Jah.
Jodie on võrratu.
- Kas pole? Kas pole? - Jah.
Kui tahad sellest rääkida, anna teada…
- Kindlasti. - …sest mul on nende
filmitegijatega kogemusi.
- Jah, ma tean. - Olgu.
- Aitäh, Simon. - Iga kell, Cathy.
Tõsiselt? Mängufilm?
Ei. Tahtsin lihtsalt ta nägu näha.
Sa oled õudne.
On ju?
FOTOILMUTUSE SPETSIALISTID
Siin on teie pildid, negatiivid ja USB-pulk.
Eeldasin, et labor keeldub koopiate tegemisest,
kuna pildid on seksuaalse sisuga,
kuid nad ei öelnud sõnagi.
ROBERT RAVENSCROFT ISIKLIK JA PAKILINE
Mul oli laskemoon olemas.
Nüüd jäi üle vaid granaat visata.
Jah, nii. Klõpsake sellel seal.
- Head päeva, härra. - Head päeva.
Sa tead, et vaid käputäis inimesi
on raamatus olevast loost teadlikud,
ja süüdistad ennast,
et ei uurinud asja sama põhjalikult,
kui oleksid uurinud mis tahes muud lugu.
KES TEAB POLITSEI
TUNNISTAJA - KELNER
ISA = SURNUD EMA - SURNUD?
Olid kohtunud Nancy Brigstocke'iga vaid korra, kümne aasta eest,
ja arvad nüüd, et võisid ta jõudu alahinnata.
Ehk oli see habras vanadaam surmale ära teinud
ja jahib järgmiseks sind.
- Pr Brigstocke? - Jah.
Ma olen Catherine.
- Kas soovite teed või kohvi? - Ei, aitäh.
Tunnen teile kaotuse pärast kaasa.
Vabandust?
Teie abikaasa…
Kirjutasite oma kirjas,
- et teie abikaasa lahkus meie seast. - Ahjaa. Aitäh.
Jah.
Niisiis, mida ma teie heaks teha saan?
Kas sa mõtled vahel minust?
Sest ma mõtlen sinust iga päev.
Olin üllatunud, et ma sinust midagi ei kuulnud.
Sa ei vaevunud isegi mu poja matustele tulema.
Sa ei saatnud isegi lilli.
Jah. Ei.
Jah, palun selle pärast vabandust…
See oli vähim, mida oleksid võinud teha.
Pärast juhtunut oleks see viisakas olnud.
Oled ise ka ema, peaksid mõistma.
Olen nüüd siin, pr Brigstocke.
Kui see juhtus, ütlesid politseile, et polnud mu poega varem näinud.
Jonathani.
Aga olid.
Olid teda varem näinud, mis?
Jah.
Miks sa siis valetasid? Miks sa tõtt ei rääkinud?
Ma lihtsalt ei arvanud, et sellest oleks kasu olnud.
Kasu? Kasu kellele? Sulle?
Ei, ei. Kellelegi.
Olgu, jah. Olid edasi liikunud.
Vastutusest vaba.
Pääsesid puhtalt. Järjekordne saladus.
- Ei. - Olen sellest ajast peale kannatanud.
Iga päev.
Pidin töölt ära tulema. Kaotasin kõik.
Jah, mul on väga kahju.
Nii et kui tahad õigesti toimida,
hakka tõtt rääkima,
sest see on ilmselt su viimane võimalus.
Pead teadma, et see pole lihtne, pr Brigstocke.
See on tegelikult väga keeruline…
Keeruline? Ei, ei, see pole keeruline.
- Ma olen suremas. Ravimatu vähk. - Ma…
Mul on väga kahju.
Polegi nii keeruline, mis?
Palun vabandust. Ma ei usu, et ma peaks…
Mul ei ole midagi öelda, mis teid aitaks.
Su poja nimi on Nicholas, kas pole?
Jah.
Tahan temaga kohtuda.
Kuidas palun?
Tahan su pojaga kohtuda.
- Ei. - Vaid hetkeks.
- Ei. Vabandust, ma ei saa seda lubada. - Mõistad kindlasti, miks.
Sinu poeg jookseb maa peal ringi, samas kui minu oma mädaneb maa all.
Nicholas võlgneb oma elu mu pojale.
Ta peaks teadma, et ta poleks elus, kui Jonathani poleks olnud.
Vabandust. Tegin vea, et tulin.
Sa oled uskumatu.
Kuidas sa öösel magad? Kuidas sa selle teadmisega elad?
Mul on kahju, et olete haige, aga ma ei saa kuidagi aidata.
- Ta päästis su poja! - Soovin, et ta poleks seda teinud.
Kas kellegi teise teesklemine ära ei väsita?
Jah, just nii. Põgene. Lase käia.
Nancy Brigstocke suri aastal 2011.
- Temast jäi maha vaid abikaasa. - Ei, ta abikaasa on surnud.
PR BRIGSTOCKE'I 20-AASTANE ÕPETAJAKARJÄÄR
Ei, ta on vägagi elus.
Ta nimi on Stephen Brigstocke, 77-aastane.
Pensionärist endine õpetaja, Cambridge'i haridusega. Elab Londonis.
Kas tal mingeid kontakte on?
- Siin. Aadress ja telefoninumber. - Aitäh.
Saatsin need ka sulle meilile.
Ära võta temaga ühendust.
Tahan lihtsalt teada, millega ta viimastel aastatel tegelenud on.
Mis lugu siit tuleb?
STEPHEN BRIGSTOCKE PEDOFIIL?
Ma ei tea veel.
Ilmselt tühiasi. Aitäh, Jisoo.
- Aitäh. - Ikka.
Tead nüüd oma ähvardaja nime ja nägu.
Oled protsessi oma kontrolli alla saanud.
Keskendumisvõime on tagasi.
Tunned end taas turvaliselt…
kuid mõistad, et pead Stephen Brigstocke'i kätte saama,
enne kui ta midagi tõeliselt halba korda saadab.
ROBERT OOTAN JUBA ÕHTUSÖÖKI
Uksed sulguvad.
Tere, HOPE. Siin Janise. Kellele teie kõne suunan?
HEATEGEVUSFOND HOPE
Vabandust?
Jah. Kuidas ma aidata saan?
Jah, mul on üks pakk hr Robert Ravenscroftile.
Oleksite võinud selle all administraatorile jätta.
Jah, ma tean, aga ta ootab seda pakki
ja mulle öeldi,
et ta peab selle kindlasti kätte saama.
- Ütlen ta sekretärile. - Aitäh.
Sõidame alla.
Uksed sulguvad.
- Tere, Rex. - Tere, Catherine.
- Kuidas merikeel on? - Väga kena. Ujub alles.
Tore. Ma võtan kaks. Aitäh.
- Ikka. Kas fileeritult? - Ei, lõika lihtsalt pead otsast.
- Olgu. - Aitäh.
Oma suhte alguses
käisite Robertiga Pariisis reisil.
Ühes Île Saint-Louis' restoranis
sõite mõlemad merikeelt, mis talle väga meeldis.
Sa pole eriline kokk, aga oled selle retsepti selgeks õppinud.
Valmistad seda iga kord,
kui soovid Robertiga naasta õnnelikumasse, lihtsamasse aega.
Lilled ka.
- Tahad päid ka? - Ei, ei. Jäta endale.
- Anna Emmale. - Hästi. Aitäh.
- Näeme. - Olgu. Tšau.
Robert.
Siin on su soovitud kaustad ja see saabus ka enne.
Sa olevat seda oodanud.
Aitäh. Pane lihtsalt lauale.
Soovid veel midagi, Robert?
Ei. See on kõik. Head õhtut, Emily.
Aitäh. Sulle ka, Robert.
Jäta palun uks lahti.
Jah.
Robert juhib ettevõtet,
mis on mitme VVO katusorganisatsioon,
need on tema perekonna VVO-d, mis on loodud heategevuse ja prestiiži nimel,
kuid samuti tööriistadena, et vältida rahapesuvastaste nõuete järgimist.
„VÕHIVÕÕRAS“ E. J. PRESTON
Emily! Emily!
Emily!
- Robert? - Vabandust, Emily.
Kust see tuli?
Keegi jättis vastuvõtuletti.
- Kes? - Janise ütles, et mingi vana mees.
Ta olevat öelnud, et ootad seda. Muud midagi.
Ja milline see mees välja nägi?
Janise'i sõnul paistis ta veidi kasimata, peavarjuta, aga ta oli viisakas.
Ta ei jäänud pikemaks, jättis ümbriku ja lahkus.
- Kas midagi on valesti? - Ei.
Pole midagi. Aitäh. Hommikul näeme.
- Head õhtut, hr Ravenscroft. - Head õhtut. Aitäh.
Uksed sulguvad.
Ta teab seda hotelli, kus need pildid tehti…
kuid ta ei saa Catherine'ilt silmi.
See on vaieldamatult tema nägu,
kuid ta ei tunne seda ilmet ära.
See fotodel olev Catherine ei ole ta abikaasa.
Oi jumal.
See on ihast pakatav noor naine,
kes tunneb igasuguste piiranguteta naudingut.
Naise puhtakujuline seksuaalsus, mis on Robertist kaugel.
See Catherine ei ole talle tuttav,
nagu ka see erutus, mis läbi ta ärevuse ja valu kasvab.
Kord nädalas helistad kohusetundlikult oma emale.
Kuigi viimasel ajal on teie vestlused olnud rutakad ja hooletud
ja tunned, et ta väärib enamat.
Su ema on hakanud kuupäevi ja kellaaegu segi ajama,
kuid praegu pole vaja selle pärast muretseda. Veel.
Halloo?
Ema. Kuidas läheb?
Kuidas sul läinud on?
Hästi. Aitäh.
Vaikselt, nagu ikka, aga ilusti.
Millal sa reisilt tagasi tulid?
Olen juba ammu tagasi.
Oleme vahepeal mitu korda näinud.
- Kas sa käisid Emma last vaatamas? - Jah. Nad tulid mulle järele.
Nad olid nii kenad.
- Ja kui armas pisike. Ainult naeratab. - On, jah?
Ja kuidas Nickil tööl läheb?
Jah, talle vist meeldib.
Jah, päriselt.
Suurepärane. Ta on nii tark poiss.
Vabandust, et ma viimased nädalad külas pole käinud.
Elu on nii kiire. Tead, kolimise ja kõigega.
Ära räägi rumalusi. Käisid kahe päeva eest.
Mul oli hea meel sind eile näha.
Ei, ema, ma pole kaks nädalat seal käinud.
Me kolisime Robertiga.
Ma ei teadnud.
Kolisime teise majja.
Kuule, korraldame ehk perekondliku lõuna
ja ma kutsun Nicki ka ja tuleme sulle järele?
Ei, sa ei pea mulle järele tulema, Catherine. Võin bussiga tulla.
Hästi. Räägime sellest.
Kuidas Aleenal läheb? Kas ta käib sul abis?
Ta on võrratu.
Olgu. Kas sa tahaksid, et ta käiks sagedamini?
Äkki iga päev, lihtsalt, nädala sees?
Jumal, ei. Ei.
Me vaatame koos telerit.
Diivan jääb temast karrilõhnaliseks.
- Sa vist meeldid talle väga. - Ta on väga kena.
Hea küll, ema. Jah, pean õhtusöögi juurde naasma, ja…
- Aga helistan varsti jälle. - Hea küll, kullake.
- Armastan sind. Jah. Tšau. - Tšau. Hoia end. Tšau.
Mõistad, et vaatad pealt, kuidas su ema vaikselt hääbub.
Sellel pole veel nime, kuid see annab endast märku.
ÕHTUSÖÖK VALMIB 19KS. NÄMMA! MUSI-KALLI
Robert teab, millal need pildid tehtud on.
See oli üks reis Itaaliasse.
Ta mäletab, et jäi poolest puhkusest ilma.
Ta lendas varem koju…
CATHERINE ÕHTUSÖÖK VALMIB 19KS. NÄMMA! MUSI-KALLI
…jättes Catherine'i ja Nicholase sinna.
- Halloo? - Nick. Tšau, isa siin.
Tere.
Kuule, kas sa oled juba õhtust söönud?
Ei.
Ma tulen läbi,
viin su õhtusöögile.
Pidin täna kauem tööl olema ja mul on kõht tühi.
Teeme kähku.
Läheme sellesse pubisse su lähedal. See jääb mulle tee peale.
Ema otsib sind, muide.
Jah, jah, ma tean. Ma tean.
Rääkisin temaga, kõik on hästi.
Varsti näeme, poisu.
Olgu.
ÕHTUSÖÖK ON VALMIS? KALLI
Robert ei vasta su kõnedele ega sõnumitele.
See vaevab sind. Ta pole isegi vabandamiseks helistanud.
Sa arvad, et ta on isekas. Ta ei mõtle su peale.
See teeb haiget.
KELL ON JUBA 19.45
OLEKSID VÕINUD VAREM TEADA ANDA
Catherine eksib.
Robert on viimased kaks tundi ainult tema peale mõelnud.
Enne Catherine'iga kohtumist
ei olnud Robert seksuaalselt kuigi kogenud.
Ja kuigi nad ei rääkinud sellest kunagi…
CATHERINE MIS TOIMUB?
…oli ta alati kartnud, et Catherine on temast kogenum.
See on temas alati ebakindlust tekitanud.
- Lähme? - Ma pole veel valmis.
Olgu. Tulen üles ja ootan.
Võta istet, kedagi pole kodus.
Koht haiseb kanepi järele.
Robert käis seal viimati,
kui nad aitasid Catherine'iga Nicholasel kolme kuu eest sisse kolida.
Korter tekitab temas vastikust,
kuid üliõpilaste korterid kipuvadki sellises seisus olema.
Kuigi Nicholas ei ole üliõpilane.
Robert ei tunnista seda,
kuid Nicholase ambitsioonitus valmistab talle sügavat pettumust.
Ta ütleb endale, et ta pojal oli kunagi palju potentsiaali
ja tunneb taas, kuidas viha Catherine'i vastu kasvab.
See on naise süü.
Ta seadis alati oma töö ja lõbu esikohale,
jättes poja hooletusse.
Ja nüüd on ta Nicholase eemale tõuganud.
Ta veenis Robertit,
et iseseisvus teeb poisile head.
Tule nüüd, semu. The Montpelier?
Neil on seal su lemmikud seapõse kroketid.
Võid seal oodata. Mul läheb üks hetk.
Kiiret pole, semu.
Jah, mind huvitab, kuhu sa tõusta saad.
Ei, see oleks suurepärane, kui saaksin sel tööl
veidi rohkem raha teenida.
Muidugi.
Ma ei tea. Võib-olla.
Ma arvan, et ma tahaksin
juhataja staatust ja nii.
Nad andsid mulle viie aasta plaani.
Ühe kuu pärast peaks väljaõppeperiood lõppema,
siis hakkan saama töötajate soodustusi ja muud sellist.
Nii et see oleks tore, mis?
Jah, jah. Jah, fantastiline.
Niisiis, kuidas seal korteris läheb?
Ma pole viimasel ajal seal eriti olnud.
- Miks? - Kohtasin ühte tüdrukut
ja olen päris palju aega tema juures veetnud.
Räägi temast.
Pole eriti midagi rääkida.
Ma ei usu, et ta emale meeldiks.
See ei puutu ju temasse? Tema sind küll hukka ei mõista.
See tüdruk, milline ta on?
Me loodame suvel puhkusele minna,
aga ma ei tea, kas saan raha kokku.
Kuhu?
Kusagile, kus on odav.
Näiteks Mallorcale või Hispaaniasse.
Aga näiteks Itaalia?
Miks mitte. Kas seal on ilusad rannad?
Jah, loomulikult.
Kas sa ei mäleta, et käisime seal puhkamas, kui väike olid?
- Ei. - Jah, olid umbes viiene.
Pidin töö pärast poole puhkuse pealt tagasi tulema.
Jätsin teid emmega omapäi.
- Häguselt. Mitte eriti. - Jah. Ainult mõneks päevaks.
Tundsin end selle pärast väga süüdi.
Ma poleks pidanud teid emmega omapäi jätma.
Ära tunne end süüdi, isa, sest ma ei mäletagi seda.
Ei, aga ma tunnen end väga süüdi.
Kas sa ei mäleta midagi?
Kas emme ei kohtunud seal mõne oma sõbraga?
Ma ju räägin, et ma ei mäleta.
Vii oma tüdruksõber mõnda kenasse kohta. Ma aitan sind.
Hea meelega, aga see ei meeldiks emale.
Tema arvates on see reeglitevastane ja pean ise toime tulema.
No käigu siis perse.
Aitäh.
- Tahad veel ühte pudelit? - Ei, sellest piisab.
See on andestamatult vastik.
Hästi, tulen tagasi.
Mis juhtus?
Kallis?
Oi jumal.
Need tulid kontorisse.
Kes need saatis?
Ma ei tea.
Kellel need veel on?
Ma ei tea.
Sa ei tea?
Need võivad varsti internetti jõuda. Istu.
Vaata neid.
Kes need sulle andis?
Vaata neid.
Palun, ma lihtsalt…
Vaata neid tähelepanelikult.
Palun, Robert. Ma võin selgitada.
Ma lihtsalt… Kallis, palun lõpeta.
Kuidas sa võisid?
Anna palun andeks.
Issand, oleksin pidanud rääkima.
Mis täpsemalt juhtus?
See polnud…
See oli nii ammu. Ma…
Tean täpselt, millal see oli. Jagasin sinuga seda magamistuba.
Jah, ma tean. Oleksin pidanud rääkima.
Minu mäletamist mööda ei armatsenud me tol ajal eriti.
Seepärast ostsin sulle selle kuradi pesu.
Robert, lõpeta. Ma räägin, aga palun lihtsalt kuula.
- Nüüd on kõik loogiline. - Räägin, kui sa kuulad.
Pärast seda puhkust…
Pärast seda… Las ma räägin, Catherine.
Pärast seda pagana puhkust
ütlesid sa mulle, et tahad tööle naasta.
- Jah. Ma… - Jah. „Olen depressioonis.
Igatsen tööd. Ma ei tea enam, kes ma olen.“
See oli kõik jama.
Sa olid tüdinud emaks olemisest ja abielust minuga.
- Ei. Ei. - Ei, sa olid tüdinud
- ja vajasid tähelepanu. - Ei, Robert. See pole…
Jumal teab, kui palju neid veel olnud on. Kõik need kuradi tööreisid.
Ei, ei, ei. Robert, palun.
Pole ime, et sul on kogu aeg migreen on, kui ma seksida tahan.
Ma tean. Anna andeks.
- Asi pole selles, et ma ei taha. - On selge, et minust ei piisa.
Ei, ei. Piisab. Piisab küll, kallis.
Oleksin pidanud oma pere kuulama. Nad hoiatasid mind sinu eest!
Kallis, palun lõpeta. Palun kuula mind, kallis.
Kuulan sind?
Ma ei tahtnud, et sa meid jätaksid.
Kas sa mäletad seda?
Palusin, et sa ei läheks. Et sa ei läheks tööle ega jätaks meid Nickiga.
Mäletad? Ma ei tahtnud üksi jääda. Tahtsin…
Uskumatu. Tahad öelda, et see…
- Ei. Ma tahtsin… - Ütled, et see on minu süü?
- Ei, ei, ei. - Sest sa oled alati ohver, on nii?
Jah. Olen küll. Ma…
Ei, ei. Arvad tõesti, et suudad kõike õigustada, jah?
Manipuleerid lihtsalt kõiki enda ümber
ja esitled end kui mingit pühak Catherine'i.
Ära ole õel.
Mina olen õel? Catherine.
Kas see jätkus?
- Ei. - Kes see oli?
Ta…
- Tahan teada, kes see oli, raisk. - Palun, kallis.
Mõni Itaalia kelner?
- Ei olnud. - Kas see oli puhkuseromanss?
- Mõni kiimas teismeline. Kiire kähkukas? - Ei.
Või mõni Briti turist pakettreisil?
- Veidi päikesepaistet, mõned õlled… - Ei.
…ja annavad kõigile kätte.
Ainult et neil pole tavaliselt lapsed kaasas, mis?
Ma tean. Aga see polnud nii.
No kuidas see oli siis? Sest ta pildistas Nicki ka.
Meie poeg oli seal. Meie poeg!
- Ma tean. Palun vabandust. Anna andeks. - Kuidas sa võisid talle nii teha?
Üks asi on mulle nii teha, aga talle?
Pole ime, et ta vaevu sinuga suhtleb.
Pole ime, et ta sind ei salli.
Kas asi on selles, et ta nägi midagi?
- Ei, ei. Ei. - Kas ta nägi seda?
Või kuulis?
Ei, Nick ei kuulnud midagi. Ma vannun.
Veendusin, et ta ei kuuleks ega näeks midagi.
Vapustav. Sa oled sajandi ema. Paneme selle ka su auhindade kõrvale.
Ma olen sitt ema. Ma tean.
Aga ta ei kuulnud midagi. Ta ei tea midagi.
Aga ta on seda lugenud, kas pole, Catherine?
Jah, ma tean, aga ta pole pilti kokku pannud.
- Uskumatu. - Nii et…
Kas tema kirjutas selle?
Mida? Ma ei kuule.
- Ta poleks saanud. - Kes siis?
Ma ei tea.
- Ta isa, ma arvan. - Ta isa?
Jah, ma arvan, et ta isa.
Jumala eest. Ta oli noor poiss, jah?
Kui vana ta oli?
Ta on surnud. Ta sai surma.
Seepärast sa ei rääkinudki.
Arvasid, et pääsesid puhta nahaga.
Ei, arvasin, et suudan selle unustada.
- Seda ma üritangi öelda. - Arvasid, et pääsesid puhtalt.
Ma ei saa. Palun, kallis. Palun.
- Tahan sulle rääkida. - Arvasid, et pääsesid puhtalt.
Palun ära mine. Räägin sulle kõik ära.
- Palun. - Ära puutu mind, Catherine.
Palun, Robert. Ära mine. Palun jää siia. Ära jäta mind.
- Pole vaja, loen lihtsalt raamatut. - Kallis, kallis. Palun, palun.
Ütlesin, et ära puutu mind!
Olgu. Palun vabandust.
Robert, palun ära jäta mind.
Ära mine.
Robert! Robert! Palun ära…
Asi pole nii nagu sa arvad! Kallis!
RENÉE KNIGHTI ROMAANI AINETEL
Tõlkinud Vivika Konsap